open-index/open-wikipedia-markdown huggingface dataset:
Gateway Computer

**Gateway Computer Corporation** on yhdysvaltalainen tietokonelaitteita valmistava yhtiö. Yritys perustettiin vuonna 1985 nimellä *Gateway 2000*. Sen pääkonttori sijaitsee Irvinessä, Kaliforniassa. Yhtiön pääalaa on kehittää, valmistaa, tukea ja markkinoida erilaisia ​​tietokoneita, tietokoneiden näyttöjä, palvelimia ja tietokonetarvikkeita. Vuonna 2004 Gateway hankki omistukseensa kuluttajatietokoneita valmistavan eMachinesin. Acer osti Gatewayn vuonna 2007.

## Lähteet

## Aiheesta muualla

*Gatewayn kotisivu
*eMachinesin virallinen kotisivu
Logiikan tiede

**Logiikan tiede** () on G. W. F. Hegelin teos. Teoksen ensimmäinen osa on julkaistu suomeksi.

## Lähteet

## Aiheesta muualla
* Jauhiainen, Ilmari: Logiikan tiede . Filosofia.fi 2.11.2011.
* Wahlstedt, Pekka: Dialektiikalle on edelleen tarvetta. *Tieteessä tapahtuu* 6/2011. (PDF)
Victor Berrizbeitia

**Victor Garaygordóbil Berrizbeitia** (17. lokakuuta 1915 Ochandiano, Espanja – 24. huhtikuuta 2018) oli roomalaiskatolinen piispa. Hänet vihittiin papiksi 27. kesäkuuta 1943 ja nimitettiin Los Riosin prelaatiksi Ecuadorissa sekä Pudentianan titulaaripiispaksi 29. marraskuuta 1963. Piispaksi vihkiminen seurasi 30. tammikuuta 1964. Pääkonsekraattorina toimi Alfredo Bruniera, jota avustivat Cesar Antonio Mosquera Corral ja Nicanor Carlos Gavinales Chamorro.

Berrizbeitia erosi tehtävistään titulaaripiispana 5. tammikuuta 1978 ja prelaattina 12. toukokuuta 1982. Hän osallistui Vatikaanin toiseen kirkolliskokoukseen.

## Lähteet
MEGA-Marx

**MEGA-Marx: Johdatus uuteen Marxiin** on Juha Koiviston ja Vesa Oittisen toimittama artikkelikokoelma Karl Marxin filosofian uusista tulkinnoista. Teoksen on julkaissut Vastapaino vuonna 2010. Teos perustuu suomalaisen Karl Marx -seuran syksyllä 2009 järjestämän seminaarin esityksiin. Pääosa artikkeleista on suomennoksia.

## Lähteet

## Aiheesta muualla
* Pekka Wahlstedt: Mega-Marx nostaa esiin uusia näkökulmia. Kansan uutiset 1.2.2011.
* Reijo Valta: Vallan ja vallankumouksen ohjenuora. Pois työpöydältä 12.5.2011.
Patrick Nilan

**Patrick Joseph Nilan** (30. kesäkuuta 1941 Sydney – 10. toukokuuta 2024) oli australialainen maahockeypelaaja. Hän kuului hopeaa saaneeseen joukkueeseen vuoden 1968 kesäolympialaisissa Méxicossa ja pronssia saaneeseen joukkueeseen vuoden 1964 kesäolympialaisissa Tokiossa. Hän kilpaili myös kesäolympialaisissa 1972; hänen joukkueensa jäi tuolloin viidennelle sijalle.

## Lähteet
Silvério Paulo de Albuquerque

**Silvério Jarbas Paulo de Albuquerque** (11. maaliskuuta 1917 Olinda – 28. toukokuuta 2013) oli brasilialainen roomalaiskatolinen piispa. Hänet vihittiin fransiskaanien papiksi 30. toukokuuta 1942 ja nimitettiin Caetitén hiippakunnan piispaksi 17. maaliskuuta 1970. Piispaksi vihkiminen seurasi 10. toukokuuta. Pääkonsekraattorina toimi Eugênio de Araújo Sales, jota avustivat Adriano Mandarino Hypólito ja Anselmo Pietrulla.

18. tammikuuta 1973 de Albuquerque sai nimityksen Feira de Santanan piispaksi, jona hän toimi, kunnes jäi eläkkeelle 22. helmikuuta 1995.

## Lähteet
Hôtel de Toulouse

**Hôtel de Toulouse**, myös nimellä **Hôtel de La Vrillière**, on Pariisin 1. arrondissementissa sijaitseva kaupunkipalatsi eli *hôtel particulier*. Se sijaitsee rue La Vrillièren varrella, Place des Victoires-aukion lähellä. 

Rakennus on arkkitehti François Mansartin suunnittelema, ja se valmistui noin vuonna 1640. Sen viimeisimpiin vaiheisiin kuuluu osto vuonna 1808 Ranskan valtionpankille (Banque de France), joka asettui sinne 1811 ja jossa se on siitä alkaen toiminut. Koko 1800-luvun rakennusta laajennettiin toistuvasti. Muutoksista merkittävin oli uuden julkisivun rakentaminen rue Croix des Petits-Champs -kadun suuntaisesti.

Palatsin rakennuttaja ja ensimmäinen omistaja Louis Phélipeaux de La Vrillière oli italialaisen taiteen ystävä. Hän rakennutti taloon kokoelmiaan varten 40 metriä pitkän gallerian, jonka katto koristeltiin freskoilla. Tämä barokkityylinen Kullattu galleria (*la Galerie dorée*) restauroitiin vuonna 1865, ja se on yksi rakennuksen merkittävistä nähtävyyksistä. Gallerian puuosat ovat olleet vuodesta 1926 alkaen suojeltuja rakennusmuistomerkkinä. 

## Lähteet

 

## Aiheesta muualla
José Edson Santana de Oliveira

**José Edson Santana de Oliveira** (s. 3. marraskuuta 1952 Duas Serras) on brasilialainen roomalaiskatolinen piispa. Hänet vihittiin papiksi 18. tammikuuta 1978 ja nimitettiin Eunápolisin hiippakunnan piispaksi 12. kesäkuuta 1996. Piispaksi vihkiminen seurasi 8. syyskuuta. Pääkonsekraattorina toimi Itamar Navildo Vian, jota avustivat Silvério Jarbas Paulo de Albuquerque ja Mário Zanetta.

## Lähteet
İnci Eviner

**İnci Eviner** (s. 1956) on turkkilainen taiteilija. Hän tekee maalauksia, fotomontaaseja, veistoksia ja videoteoksia. 

Eviner on valmistunut Istanbulin taideakatemiasta ja suorittanut siellä maisterintutkinnon 1980. Vuonna 1998 hän opetti Yıldızin yliopistossa taiteen ja muotoilun osastolla. Hän sai tohtorinarvon Mimar Sinanin yliopistosta vuonna 2006. Ensimmäinen oma näyttely hänellä oli 1981 Istanbulissa Valtion maalaus- ja veistosmuseossa. Sen jälkeen hänellä on ollut useita yksityisnäyttelyitä ja hän on osallistunut myös yhteisnäyttelyihin niin Turkissa kuin ulkomaillakin.

Evinerin teos *Haaremi* oli esillä Turun taidemuseon Pimiössä maaliskuussa 2012. Teos on videoteos, jossa on Antoine Ignace Mellingin etsaus haaremista, joka herää eloon.

## Lähteet
Servílio Conti

**Servílio Conti** (19. lokakuuta 1916 Vertova, Italia – 14. syyskuuta 2014) oli roomalaiskatolinen piispa. Hänet vihittiin Consolata-lähetyssaarnaajien papiksi 8. huhtikuuta 1944 ja nimitettiin Roraiman prelaatiksi Brasiliassa 1. tammikuuta 1965 sekä Thuburbo Maiusin titulaaripiispaksi 8. helmikuuta 1968. Piispaksi vihkiminen seurasi 5. toukokuuta. Pääkonsekraattorina toimi Clemente Gaddi, jota avustivat Aristide Pirovano ja João Gazza.

Conti erosi tehtävistään Roraiman prelaattina 3. toukokuuta 1975. Hän osallistui Vatikaanin toiseen kirkolliskokoukseen.

## Lähteet
Hugo Dollheiser

**Hugo Dollheiser** (18. syyskuuta 1927 – 7. lokakuuta 2017) oli saksalainen maahockeypelaaja. Hän kilpaili kesäolympialaisissa Helsingissä 1952 ja Melbournessa 1956 kuuluen jälkimmäisessä pronssia voittaneeseen joukkueeseen.

Dollheiserin seura oli Uhlenhorst Mülheim. Myös hänen veljensä Hans-Jürgen Dollheiser kilpaili maahockeyssä olympiatasolla.

## Lähteet
Malesian vaakuna

**Malesian vaakuna** on yksi Malesian virallisista tunnuksista lipun, kansallislaulun ja moton ohella. Se otettiin käyttöön vuonna 1965.

## Historia
Malesian vaakuna on kehittynyt historian myötä. Ensimmäinen vaakuna otettiin käyttöön vuonna 1914, ja se kuvasi neljää osavaltiota. Vuonna 1929 käyttöön tuli uusi vaakuna, jossa oli neljä väriä ja tiikerit tukieläiminä. Vuonna 1952 vaakunaa laajennettiin uusien osavaltioiden vuoksi. Vuonna 1963 vaakuna päivitettiin Sabahin, Sarawakin ja Singaporen liittymisen myötä. Singaporen erotessa liittovaltiosta vuonna 1965 sen vaakuna korvattiin hibiskuskukalla. Sarawakin vaakuna on muuttunut useita kertoja, viimeksi vuonna 1988, jolloin myös Sabahin vaakuna päivitettiin.

## Kuvaus

### Kilpi
Kilven yläosassa on viisi krisiä, jotka edustavat viittä Yhdistyneen kuningaskunnan siirtomaata: Johoria, Kedahia, Perlisia, Kelantania ja Terengganua. Oikealla on Penangia kuvaava kenttä ja vasemmalla Malakkaa kuvaava puu, jotka olivat osa entisiä Salmisiirtokuntia. Kilven keskellä on neljä kenttää (punainen, musta, valkoinen ja keltainen), jotka edustavat Pahangia, Selangoria, Perakia ja Negeri Sembilania, Malesian liittovaltion ensimmäisiä osavaltioita. Alhaalla oikealla oleva kenttä kuvaa Sabahia ja vasemmalla Sarawakia. Alhaalla keskellä on hibiskus, Malesian kansalliskukka.

### Kilvenkannattajat ja symbolit
Kilvenkannattajina toimii kaksi tiikeriä. Kilven yläpuolella on 14-sakarainen tähti, joka edustaa kolmeatoista osavaltiota ja liittovaltion hallitusta, sekä puolikuu, joka tähden kanssa symboloi islamia. Alun perin tähden 14. sakara edusti Singaporea, mutta sen erottua vuonna 1965 se on edustanut liittovaltion alueita, kuten Kuala Lumpuria ja Labuania. Penangin tunnusta on muokattu ajan myötä, ja Sabahin vaakunaa on joissain yhteyksissä korvannut lintu.

### Motto
Vaakunan alaosassa on Malesian motto *Bersekutu Bertambah Mutu*, joka tarkoittaa suomeksi ”Yhtenäisyys on voimaa” ja on esitetty latinalaisilla ja arabialaisilla aakkosilla.

## Aiemmat vaakunat


Kuva:Coat of arms of the Federation of Malaya.svg|1948–1963
Kuva:Coat of arms of Malaysia (1963–1965).svg|1963–1965


## Lähteet

## Aiheesta muualla
Aleksandr Deineka

**Aleksandr Aleksandrovitš Deineka** (, 20. toukokuuta (J: 8. toukokuuta) 1899 Kursk – 12. kesäkuuta 1969 Moskova) oli neuvostovenäläinen taidemaalari, graafikko ja kuvanveistäjä, jota pidetään tärkeimpänä venäläisenä 1900-luvun alkupuoliskon modernistisena esittävänä maalarina.

Hän opiskeli Harkovan taidekorkeakoulussa ja Vhutemasissa. Hän oli ryhmien *Ost* ja *Oktjabr* perustajajäsen, ja hänen työnsä saivat suurta huomiota näyttelyissä. Hänen maalauksensa ja piirroksensa ovat laatukuvia kuten myös työn ja urheilun kuvauksia. Myöhemmin Deineka alkoi maalata monumentaaliteoksia, kuten *Petrogradin puolustus* vuodelta 1928, joka on hänen tunnetuin maalauksensa, ja *Sevastobolin taistelu* vuodelta 1942 sekä *Moskovan ulkopuolella. Marraskuu 1941*. 

Moskovan metron Majakovskaja-asema on koristeltu hänen tekemillään mosaiikeilla.

Deineka on haudattu Moskovan Novodevitšin hautausmaalle.
Hugo Budinger

**Hugo Budinger** (10. kesäkuuta 1927 Düsseldorf – 7. lokakuuta 2017) oli saksalainen maahockeypelaaja. Hän kilpaili kesäolympialaisissa vuosina 1952 Helsingissä, 1956 Melbournessa ja 1960 Roomassa. Melbournessa hän kuului pronssia saaneeseen joukkueeseen.

## Lähteet
Angelo Cuniberti

**Angelo Cuniberti** (6. helmikuuta 1921 Mondovì-Breo – 26. kesäkuuta 2012) oli italialainen roomalaiskatolinen piispa. Hänet vihittiin Consolata-lähetyssaarnaajien papiksi 29. kesäkuuta 1944 ja nimitettiin Florencian apostoliseksi vikaariksi Kolumbiaan sekä Arsinoë in Cypron titulaaripiispaksi 18. huhtikuuta 1961. Piispaksi vihkiminen seurasi 21. toukokuuta. Pääkonsekraattorina toimi Johannes XXIII, jota avustivat Fulton John Sheen ja Edoardo Mason.

Cuniberti osallistui Vatikaanin toiseen kirkolliskokoukseen. Hän erosi tehtävistään apostolisena vikaarina 15. marraskuuta 1978.

## Lähteet
Anselmo Zarza Bernal

**Anselmo Zarza Bernal** (4. kesäkuuta 1916 Atlixco – 15. huhtikuuta 2014) oli meksikolainen roomalaiskatolinen piispa. Hänet vihittiin papiksi 8. huhtikuuta 1939 ja nimitettiin Linaresin hiippakunnan piispaksi 24. toukokuuta 1962. Piispaksi vihkiminen seurasi 22. elokuuta. Pääkonsekraattorina toimi Octaviano Márquez y Tóriz, jota avustivat Alfonso Espino y Silva ja Emilio Abascal y Salmerón.

Zarza Bernal osallistui Vatikaanin toiseen kirkolliskokoukseen. Hänet nimitettiin 13. tammikuuta 1966 Leónin piispaksi, jona hän toimi, kunnes jäi eläkkeelle 4. tammikuuta 1992.

## Lähteet
Aurélio Granada Escudeiro

**Aurélio Granada Escudeiro** (19. toukokuuta 1920 Alcains – 25. elokuuta 2012 Ponta Delgada) oli portugalilainen roomalaiskatolinen piispa. Hänet vihittiin papiksi 17. tammikuuta 1943 ja nimitettiin Angran koadjuuttoripiispaksi sekä Drusilianan titulaaripiispaksi 18. maaliskuuta 1974. Piispaksi vihkiminen seurasi 26. toukokuuta. Pääkonsekraattorina toimi António Ribeiro, jota avustivat Agostinho Joaquim Lopes de Moura ja Manuel Alfonso de Carvalho.

30. kesäkuuta 1979 Granada Escudeiro nimitettiin Angran piispaksi, jona hän toimi, kunnes jäi eläkkeelle 9. huhtikuuta 1996.

## Lähteet
Naisten yleisluistelun maailmanmestaruuskilpailut 1965

Naiset kilpailivat 6.–7. helmikuuta 1965 Oulussa, Suomessa yleisluistelun maailmanmestaruudesta. Kilpailuareenana oli Raatin kenttä.

### Tulokset

:  * = kaatui
:  NC = ei jatkoon eli viimeiselle matkalle
:  NS = ei startannutt
:  DQ = disqualifioitu

## Lähteet

* Speed Skating - World Allround Championships Women - 1964/1965
Pedro Luís António

**Pedro Luís António** (13. tammikuuta 1921 Caconda – 25. heinäkuuta 2014) oli angolalainen roomalaiskatolinen piispa. Hänet vihittiin papiksi 20. heinäkuuta 1952 ja nimitettiin Kwito-Bién hiippakunnan piispaksi 15. kesäkuuta 1979. Piispaksi vihkiminen seurasi 29. heinäkuuta. Pääkonsekraattorina toimi Manuel Franklin da Costa, jota avustivat Alexandre do Nascimento ja Francisco Viti.

António jäi eläkkeelle 15. tammikuuta 1997.

## Lähteet
Antoine Ignace Melling

**Antoine Ignace Melling** (1763–1831) oli taidemaalari, arkkitehti ja matkailija, jonka katsotaan kuuluvan ”Levantin taiteilijoihin”. Hänen Konstantinopolia esittävä vedutansa on kuuluisa. Hän asui kaupungissa 18 vuotta. Hän oli sulttaani Selim III:n ja Hatice Sultanin hovimaalari ja myöhemmin keisarinna Joséphine de Beauharnais’n maisemamaalari. Hänen hienoimpia teoksiaan on julkaistu kuvateoksena *Voyage pittoresque de Constantinople et des rives du Bosphore*.

Mellingin etunimet yhdistetään usein yhdysmerkillä: **Antoine-Ignace**.

Turkkilainen Nobel-kirjailija Orhan Pamuk omistaa Mellingille kokonaisen luvun omaelämäkerrallisissa muistelmissaan **. Pamukin mukaan Melling ”näki kaupungin kuin istanbulilainen, mutta maalasi sen kuin selvänäköinen länsimaalainen”.

## Lähteet

## Bibliografia
* Elisabeth A. Fraser, ''Mediterranean Encounters: Artists Between Europe and the Ottoman Empire, 1774-1839'', Penn State University Press, 2017. 

## Aiheesta muualla
*Mellingin maalauksia
Jean Chabbert

**Jean-Berchmans-Marcel-Yves-Marie-Bernard Chabbert** (31. joulukuuta 1920 Castres – 20. syyskuuta 2016) oli ranskalainen roomalaiskatolinen arkkipiispa. Hänet vihittiin fransiskaanien papiksi 29. kesäkuuta 1947 ja nimitettiin Rabatin koadjuuttoriarkkipiispaksi sekä Quaestorianan titulaariarkkipiispaksi 13. huhtikuuta 1967. Piispaksi vihkiminen seurasi 7. heinäkuuta. Pääkonsekraattorina toimi Louis-Jean-Frédéric Guyot, jota avustivat Pierre-Marie-Joseph Puech ja Barthélemy-Pierre-Joseph-Marie-Henri Hanrion.

15. tammikuuta 1968 Chabbertista tuli Rabatin arkkipiispa. 17. heinäkuuta 1982 hänestä tuli (henkilökohtaiselta titteliltään) Perpignan-Elnen arkkipiispa. Hän jäi eläkkeelle 16. tammikuuta 1996.

## Lähteet
José Nambi

**José Nambi** (5. kesäkuuta 1949 – 31. lokakuuta 2022) oli angolalainen roomalaiskatolinen piispa. Hänet vihittiin papiksi 15. elokuuta 1976 ja nimitettiin Kwito-Bién hiippakunnan koadjuuttoripiispaksi 15. joulukuuta 1995. Piispaksi vihkiminen seurasi 17. maaliskuuta 1996. Pääkonsekraattorina toimi Félix del Blanco Prieto, jota avustivat Oscar Lino Lopes Fernandes Braga ja Pedro Luís António.

Nambista tuli 15. tammikuuta 1997 Kwito-Bién piispa.

## Lähteet
Jakovlev Jak-28

**Jakovlev Jak-28** () on neuvostoliittolainen monikäyttöinen suihkukone, joka palveli kylmän sodan aikana. Konetyypistä oli olemassa eri versioita eri käyttötarkoituksiin. Koneen perusversio on taktinen pommittaja, josta on myös tiedustelu- ja elektronisen sodankäynnin versiot. Jak-28P () rakennettiin pitkänmatkan torjuntahävittäjäksi. Se käytti keskikantaman ilmataisteluohjuksia, tyypiltään Kaliningrad K-8.

Konetyyppi oli varustettu Tumanskin R-11-suihkumoottoreilla, suunnilleen samalla mallilla kuin MiG-21. Konetyyppi teki ensilentonsa 5. maaliskuuta 1958 nimellä Jak-129.
Jak-28:n tuotanto jatkui vuoteen 1967, ja se vedettiin pois palveluksesta 1980-luvun keskivaiheilla.

Jak-28 esiteltiin ensi kerran Tushinon ilmailunäyttelyssä 1961.
Läntinen tiedustelu luuli sitä aluksi uudeksi hävittäjäkoneeksi ja Jakovlev Jak-25:n seuraajaksi ja se sai koodinimen *Flashlight*.
Koneen todellisen käyttötarkoituksen paljastuttua se sai pommittajakoodinimen *Brewer*.

Konetyypin saavuttama lakikorkeus oli tiedustelukäyttöä ajatellen jo tuohon ajankohtaan nähden varsin vaatimaton 16&nbsp;000&nbsp;m.

### Jakovlev Jak-28:n tuotantomallit
* Jak-28B "Brewer-A" 
* Jak-28L "Brewer-B" 
* Jak-28I "Brewer-C" 
* Jak-28BI 
* Jak-28N 
* Jak-28IM 
* Jak-28R "Brewer-D" 
* Jak-28RL 
* Jak-28SR 
* Jak-28RR
* Jak-28PP "Brewer-E" elektronisen sodankäynnin versio
* Jak-28U "Maestro" 
* Jak-28P "Firebar" 
* Jak-28PM 
* Jak-28-64 
* Jak-28URP 
 
* *Firebar* – hävittäjä
* *Brewer* – pommittaja
* *Maestro* – tiedustelukone

## Tekniset tiedot

## Lähteet

## Aiheesta muualla

* A.S.Yakovlev design bureau: Supersonic jets: Yak-28PM 
* http://www.netti.fi/~halle/planes/rus/yak-28.htm
Américo Henriques

**Américo Henriques** (6. lokakuuta 1923 – 14. elokuuta 2006) oli roomalaiskatolinen piispa. Hän syntyi Alburitelissa ja sai pappisvihkimyksensä 19. heinäkuuta 1947. Hänet nimitettiin Lamegon hiippakunnan vihkipiispaksi Portugalissa ja Tisilin titulaaripiispaksi 3. heinäkuuta 1966. Piispaksi vihkiminen seurasi 11. lokakuuta. Pääkonsekraattorina toimi Maximilien de Fürstenberg, jota avustivat João da Silva Campos Neves ja João Pereira Venâncio.

Henriques nimitettiin Lamegon koadjuuttoripiispaksi 15. huhtikuuta 1967, ja hänestä tuli Lamegon piispa 2. helmikuuta 1971. Hänet nimitettiin 19. helmikuuta 1972 Angolaan Nova Lisboan hiippakunnan piispaksi, jona hän toimi, kunnes erosi tehtävistään 13. huhtikuuta 1976.

## Lähteet
William Edward Murray

**William Edward Murray** (16. helmikuuta 1920 – 21. huhtikuuta 2013) oli australialainen roomalaiskatolinen piispa. Hänet vihki papiksi Sydneyn arkkihiippakuntaan Norman Thomas Gilroy 21. heinäkuuta 1945. Hän sai 5. kesäkuuta 1975 nimityksen Wollongongin hiippakunnan piispaksi, ja piispaksi vihkiminen seurasi 21. heinäkuuta. Pääkonsekraattorina toimi James Darcy Freeman, jota avustivat Thomas Vincent Cahill ja James Patrick Carroll.

Murray jäi eläkkeelle 12. huhtikuuta 1996.

## Lähteet
Serenity

**Serenity** voi viitata johonkin seuraavista:

## Musiikissa
* *[[Serenity (Kotipellon albumi)|Serenity]]*, Timo Kotipellon albumi vuodelta 2007
* *[[Serenity (Blood for Bloodin albumi)|Serenity]]*, Blood for Bloodin albumi vuodelta 2004
* *[[Serenity (Bobo Stensonin albumi)|Serenity]]*, Bobo Stensonin albumi vuodelta 2000
* *[[Serenity (Culture Beatin albumi)|Serenity]]*, Culture Beatin albumi vuodelta 1993
* *[[Serenity (EP)|Serenity]]*, Gotham O.D.:n EP vuodelta 2006
* Serenity, itävaltalainen metalliyhtye
* Serenity, Godsmackin kappale vuodelta 2003
* ”Serenity”, Olivia Newton-Johnin kappale albumilta *[[Stronger Than Before]]*
* ”Serenity”, Fireflightin kappale albumilta *[[The Healing of Harms]]*

## Muut
* *[[Serenity (elokuva)|Serenity]]*, Joss Whedonin ohjaama tieteiselokuva vuodelta 2005
* *[[Serenity (soundtrack)|Serenity]]*, vuoden 2005 tieteiselokuvan soundtrack
* Serenity (s. 1969), yhdysvaltalainen pornonäyttelijä.
Suhoi Su-11

**Suhoi Su-11** (Naton raportointinimi: *Fishpot-C*, suom. *Kalamalja*) on Neuvostoliitossa valmistettu deltasiipinen torjuntahävittäjä. Se kehitettiin Su-9 –hävittäjästä. Suhoi Su-11:n ensilento tapahtui vuonna 1961, ja sitä valmistettiin 108 kappaletta ainoastaan Neuvostoliiton käyttöön.

Siipiprofiilin valintaan vaikutti TsAGI, valtiollinen aerodynamiikan suunnittelukomitea.

Erityisesti Naton tarkkailijat sekoittivat konetyypin usein MiG-21:een, jonka profiili on lähes yhtäläinen.

Su-11 varustettiin uudentyyppisellä, edeltäjiään tehokkaammalla *Uragan 5B* –tutkalla.

Konetyyppi käytti Ljulkan (engl. Lyulka) AF-7F-suihkuturbiinia. Se tuotti 10&nbsp;000 kilopondin työntövoiman. Huippunopeus oli 1&nbsp;915&nbsp;km/h eli noin 100&nbsp;km/h alempi kuin MiG-21:n. Lakikorkeus oli sekin alempi, 17&nbsp;000 m.

## Lähteet
*Crosby, Francis: Modern Fighter Aircraft: An Illustrated History of War Planes from 1945 to the Present Day (s. 114). Lontoo: Southwater Books/Anness Publishing, 2004. . 

### Viitteet

## Aiheesta muualla
* Air Vectors: The Sukhoi Su-9, Su-11, & Su-15 
* Airwar.ru: Су-11 
* Су-11 (истребитель-перехватчик) 
* Су-11 
* Sukhoï Su-11 'Fishpot', la version longue portée du Su-9
Nikolai Dobroljubov

**Nikolai Aleksandrovitš Dobroljubov** (; 5. helmikuuta (J: 24. tammikuuta) 1836 Nižni Novgorod – 29. marraskuuta (J: 17. marraskuuta) 1861 Pietari) oli venäläinen kirjallisuuskriitikko ja kirjailija.

Vuonna 1858 Dobroljubovista tuli Nikolai Tšernyševskin kirjallisuuskritiikkilehti Sovremennikin toimittaja. Hän kuului Vissarion Belinskin kriittiseen koulukuntaan ja lähestyi Tšernyševskin demokraattisiin perustuksiin nojaavaa esteettis-sosiologista suuntausta. 

Dobroljubovin syvämietteisiä ja venäläistä elämää kuvaavia esseitä leimaa erityisesti hänen tutkimuksensa Aleksandr Ostrovskin draamasta "Pimeä valtakunta" (*[[Venäjän kieli|ven.]] Тёмное царство*, *Tjomnoe tsarstvo*) ja Ivan Gontšarovin romaanin "Oblomov" perusajatus *"*Mitä on oblomovilaisuus*?*" (*[[Venäjän kieli|ven.]] Что такое обломовщина?, Tšto takoje oblomonštšina?*).

Dobroljubovin kirjoituksista, joiden joukossa on elegisiä ja satiirisia runoja sekä pari kertomusta, julkaistiin kattava kokoelmateos vuonna 1862.
Francisco Viti

**Francisco Viti** (15. elokuuta 1933 Misasa-Evanga – 15. huhtikuuta 2023 Luanda) oli angolalainen roomalaiskatolinen arkkipiispa. Hänet vihittiin papiksi 14. heinäkuuta 1963 ja nimitettiin Menonguen hiippakunnan piispaksi 10. elokuuta 1975. Piispaksi vihkiminen seurasi 28. syyskuuta. Pääkonsekraattorina toimi Giovanni De Andrea, jota avustivat Américo Henriques ja Zacarias Kamwenho.

Viti sai 12. syyskuuta 1986 nimityksen Huambon arkkipiispaksi, jona hän toimi, kunnes erosi tehtävistään 31. heinäkuuta 2003.

## Lähteet
Utilitarismi (kirja)

**Utilitarismi** () on John Stuart Millin vuonna 1861 ilmestynyt kirja utilitarismista. 

## Lähteet

## Aiheesta muualla
* Juhana Lemetti: Nautinnon, hyödyn ja yhteiskunnan välisistä suhteista. Historiallisia arvosteluja 8/2001.
* Juha Sihvola: Opas optimismiin . *Helsingin Sanomat* 25.8.2000.
Trifluoperatsiini

**Trifluoperatsiini** (*Triazin*, *Terfluzin*, UK: *Stelazine*) on antipsykoottinen lääke. Se on perinteinen, niin kutsuttu ensimmäisen polven neurolepti. Trifluoperatsiinin ensisijainen käyttötarkoitus oli psykoosien hoito. Monien muitten samaan lääkeaineryhmään kuuluvien tavoin sitä saatettiin käyttää myös muihin hoitoaiheisiin, kuten pahoinvointiin. Molekyylirakenteessa esiintyy kloorin sijasta fluoria.

Lääkeaineen annosteluvahvuudet olivat 1 ja 5 milligrammaa. Lääketehdas Star valmisti trifluoperatsiinia vain 5 mg:n vahvuudella. Pharmia Rhodia valmisti 1 mg:n tablettimuotoisen lääkkeen ohella, injektionestettä, joissa lääkeaineen pitoisuus oli 1mg/1ml injektionestettä. Se ruiskutettiin lihakseen.

Lääkeaineella oli taipumusta aiheuttaa ekstrapyramidaalisten haittojen ohella tardiivia dyskinesiaa, joka on ylävartalon lihaksistoon kohdistuva spastisuus eli kramppi- tai kouristelutila. EPS-oireet puolestaan muistuttavat paljolti parkinsonismia.

Trifluoperatsiinia saatettiin antaa tablettimuodon ohella suonensisäisesti (i.v.), mikä ainakin Suomessa lienee jäänyt kokonaan käyttämättä. Sen sijaan, PF-76 mainitsee intramuskulaarisen antotavan. Ryhmältään trifluoperatsiini kuuluu piperatsiinifentiatsiineihin.

## Lähteet
* Tuomi, Eero – Alfering, Sirkku – Olli, Marcus: *Lääkkeet ja niiden käyttö*, SHKS/Wsoy, 1977. .
* Lääketieteenkandidaattiseura ry.: *Therapia Fennica 1974 (TF-74)*, Helsinki, 1977 .
* Lääketeollisuusyhdistys ry. & Lääketuojat ry., Helsinki: *1976 Lääkevalmisteet – Pharmaca Fennica*, Rauma, 1976. -isbn-nroa ei ole-
### Viitteet
Eldorado Business Tower

**Eldorado Business Tower** on vuonna 2007 valmistunut pilvenpiirtäjä São Paulossa Brasiliassa. 36-kerroksinen pilvenpiirtäjä on 141 metriä korkea.

## Lähteet
Fortec Motorsport

**Fortec Motorsport Ltd.** on brittiläinen pikkuformulatalli, joka kilpailee nykyään muun muassa Formula 3.5 V8 ja Eurocup Formula Renault, -sarjoissa. Talli perustettiin vuonna 1996. Talli on voittanut lukuisia kuljettajan ja valmistajan mestaruuksia vuodesta 2002 lähtien. Tallin kuljettajina ovat ajaneet mm Juan Pablo Montoya, Gianmaria Bruni, Danny Watts, Jamie Green, James Rossiter, Mike Conway, Fabio Carbone ja Heikki Kovalainen.

## Formula Renault 3.5/Formula V8 3.5 -tilastoja
Salme Simanainen

**Salme Viola Simanainen** (14. heinäkuuta 1920 Ruokolahti – 5. helmikuuta 2012 Helsinki) oli suomalainen valokuvaaja, jota pidetään suomalaisen muotokuvauksen mestarina.

Simanainen lähti valokuvausalalle päästyään 1935 harjoittelijaksi valokuvaamo Taiteeseen Ensossa. Hän muutti 1940 Helsinkiin ja haki työpaikkaa Tenhovaaran valokuvaamosta. Pian hän sai liittää ottamiinsa kuviin nimikirjaimensa SS, ja kuvattavat halusivat erityisesti juuri hänet kuvaamaan. Tenhovaaran kuoltua yllättäen Simanainen siirtyi valokuvaamo Ikäheimoon, jonne asiakkaat tulivat perässä. Hän oli menestynyt kilpailuissa jo aiemmin ja alkoi nyt saada nimeä alalla. Hän myös opetti kursseilla. 

Simanainen perusti oman yrityksen vasta 1960 Hakaniemeen, vaikka hänet tunnettiin pitkään suomalaisen muotokuvauksen huippunimenä. Hänelle myönnettiin 1962 ARPS-arvo, ja 1969 hän sai oikeuden käyttää Englannin kuninkaallisen valokuvausseuran tunnusta FRPS (Fellowship of Royal Photographic Society), ensimmäisenä naisena Pohjoismaissa. Hän sai taiteilijaeläkkeen 1974 ja valtion taiteilijapalkinnon 1979. Simanaisen negatiiviarkisto on talletettuna Kansallismuseoon.

## Lähteet

## Kirjallisuutta
*
Putkivirtausreaktori

**Putkivirtausreaktori** eli **putkireaktori** tai **tulppavirtausreaktori** (PFR) on malli ideaalisesta reaktorista. Putkivirtausreaktorimallia voidaan käyttää ennustamaan aineiden käyttäytymistä reaktorissa ja reaktorin mitoitukseen.

## Oletukset
Putkivirtausreaktorimallissa oletetaan, että reaktoriin syötetty fluidi virtaa tulppamaisena. Reagenssit reagoivat ja sekoittuvat ainoastaan samanaikaisesti syötettyjen reagenssien kanssa. Virtaus on täydellisesti sekoittunut radiaalisesti, mutta ei aksiaalisesti. Näin ollen virtauksessa ei radiaalisesti ole eroa konsentraatioissa eikä reaktionopeudessa. Lähtöaineet reagoivat jatkuvasti virratessa putkimaista reaktoria eteenpäin, jolloin konsentraatioprofiili muuttuu reaktorissa. Tällöin kaikilla reaktoriin syötetyllä materiaalilla on sama viipymäaika reaktorissa, jota merkitään kirjaimella τ. Ideaalisessa putkivirtausreaktorissa reaktion edistymisaste ei riipu reaktorin muodosta, vaan ainoastaan sen tilavuudesta.

## Sovelluksia teollisuudessa
Putkivirtausreaktorimallia voidaan soveltaa teollisuudessa putkimaisille reaktoreille, joita käytetään tyypillisesti neste- tai kaasufaasissa tapahtuville reaktioille. Reaktori voi olla myös niin kutsuttu pakattu peti-tyyppinen eli täytetty katalyytillä. Jotta malli toimisi riittävän hyvin on reaktorin pituuden oltava riittävän suuri verrattuna reaktorin halkaisijaan, vähintään 20-kertainen, kun virtaus reaktorissa on turbulentti ja vähintään 200-kertainen, jos virtaus on laminaari. Putkimaisen reaktorin ongelma on vaikea lämmönsäätely, jolloin lämpötila reaktorissa ei välttämättä ole sama joka kohdassa virtausta.

## Katso myös
*Panosreaktori
*Sekoitussäiliöreaktori

## Lähteet
Gräsbeck

**Gräsbeck** on muun muassa seuraavien henkilöiden sukunimi:

* Bror Gräsbeck (1885–1953), suomalainen juristi
* Dagny Gräsbeck (1898–1976), suomalainen kirjailija
* Erna Gräsbeck (1879–1958), suomalainen oopperalaulaja
* Folke Gräsbeck (s. 1956), suomalainen pianisti
* Ingrid Gräsbeck (s. 1995), suomalainen näyttelijä, laulaja, tanssija ja musikaaliartisti
* Gottfrid Gräsbeck (1927–2010), suomalainen säveltäjä ja kuoronjohtaja
* Manfred Gräsbeck (s. 1955), suomalainen viulisti, kapellimestari ja säveltäjä
* Oscar Gräsbeck (s. 1995), suomenruotsalainen pianisti, laulaja ja kulttuurialan yrittäjä
* Ralph Gräsbeck (1930–2016), suomalainen lääkäri ja kliininen biokemisti
* Solveig Gräsbeck (s. 1966), suomalainen pianisti ja laulaja
* Walter Gräsbeck (1892–1952), suomalainen teollisuusmies
* Yvonne Gräsbeck (1960–2008), suomalainen laulaja.
Reitan Convenience

**Reitan Convenience** (entinen Reitan Servicehandel AS eli RSH) on norjalaiseen Reitangruppeniin kuuluva yritys, jonka on vuonna 2001 perustanut Odd Reitan yhdessä isänsä Ole Reitanin kanssa. Yritys syntyi, kun he ostivat norjalaisen Narvesen ASA:n, joka omisti ruotsalaisen Pressbyrån-ketjun ja jolla oli vuodesta 1997 ollut hallussaan oikeudet aloittaa Norjassa 7-Eleven-ketjun toiminta. Vuodesta 2012 Reitan Convenience on ollut myös R-kioskiketjun omistaja.

Reitan Convenienceen Norjassa, Ruotsissa ja Tanskassa kuuluu 7-Eleven. Lisäksi sillä on ketjut R-kioski (Suomi, Viro ja Liettua), Narvesen (Norja ja Latvia), Pressbyrån (Ruotsi) ja Preses Apvieniba (Latvia), joilla kullakin on kotimaassaan hallitseva markkina-asema.

Yritys soveltaa franchise-periaatetta. RSH:llä on Norjassa pääkonttori Oslossa ja kolme aluekonttoria. Pääkonttori vastaa muun muassa ja on myymälöiden palvelukeskus. Sanoma Oyj myi R-kioskien liiketoiminnan ja Rautakirja-nimen norjalaiselle Reitan Servicehandelille. Kaupan jälkeen yrityksen nimi muutettiin kansainvälisemmäksi, muotoon Reitan Convenience.

Reitangruppeniin kuuluu myös 1970-luvulla perustettu REMA 1000 -päivittäistavarakauppaketju.
## Lähteet
Kari Wihlman

**Kari Jorma Juhani Wihlman** (s. 1966 Helsinki) on toiminut Väyläviraston (vuoden 2018 loppuun asti Liikennevirasto) pääjohtajajana vuoden 2018 alusta alkaen.  Marraskuussa 2022 valtioneuvosto nimitti hänet toiselle viisivuotiskaudelle 1.1.2023 alkaen. Aiemmin hän toimi Liikenteen turvallisuusvirasto Trafin pääjohtajana viraston perustamisesta 1.1.2010–31.12.2017. Sitä ennen Wihlman on toiminut muun muassa Ajoneuvohallintokeskuksen ylijohtajana vuosina 2008–2009. 

Wihlman kirjoitti ylioppilaaksi Helsingin Suomalaisesta Yhteiskoulusta 1985. Koulutukseltaan hän on varatuomari ja sotilasarvoltaan yliluutnantti.

Tasavallan presidentti Sauli Niinistö myönsi Wihlmanille 6.12.2016 Suomen Leijonan komentajamerkin. Vuonna 2018 Kari Wihlmanille myönnettiin liikenneturvallisuusalan ansiomitali. Sisäministeri Krista Mikkonen myönsi Wihlmanille 21.3.2022 Rajavartiolaitoksen ansioristin. Suomen tieyhdistys myönsi Wihlmanille 7.6.2023 Tieyhdistyksen kultaisen ansiomerkin. Vuonna 2023 Tasavallan presidentti myönsi Wihlmanille valtion virka-ansiomerkin 30 vuoden palvelusta.

## Lähteet
Royal Photographic Society

**Royal Photographic Society** on maailman vanhin valokuvaseura. Se on perustettu Britanniassa Lontoossa  1853 nimellä **The Photographic Society of London**, ja sen tarkoituksena oli edistää valokuvataidetta ja sen tutkimusta. Se sai 1874 uuden nimen **Photographic Society of Great Britain**, ja 1894 siitä tuli **The Royal Photographic Society of Great Britain**. Royal Photographic Societylle myönnettiin heinäkuussa 2004 Royal Charter., ja se on kouluttava yleishyödyllinen yhteisö. 

Seura on toiminut pääosan olemassaolostaan Lontoossa eri paikoissa. Vuonna 1979 se siirtyi Bathiin, jossa sen tilat ovat vuodesta 2004 olleet osoitteessa Fenton House, 122 Wells Road, Bath. Jäsenyys ei ole sidottu brittiläisyyteen vaan on avoin kaikille valokuvaamisesta kiinnostuneille. Järjestön valokuva- ja muu arkisto on vuodesta 2003 ollut sijoitettuna National Media Museumiin.

## Arvot ja pätevyysnimikkeet
Vuoteen 1895 jäsenyys oli rajattu vain ”jäseniin” ja ulkomailla asuville myönnettiin vähäisiä kunnianosoituksia. Tuona vuonna seura otti käyttöön uuden *fellow*-jäsenyyden, ja nykyisin se myöntää seuraavia tunnustuksia:

***LRPS**: *Licentiateship* of the Royal Photographic Society otettu käyttöön 1972
***ARPS**: *Associateship* of the Royal Photographic Society otettu käyttöön 1924
***FRPS**: *Fellowship* of the Royal Photographic Society otettu käyttöön 1895

## Lähteet

## Aiheesta muualla

* The Royal Photographic Society, sivusto
Hazy Osterwald

**Hazy Osterwald**, oik. **Rolf Erich Osterwalder**, (18. helmikuuta 1922 Bern, Sveitsi – 26. helmikuuta 2012 Luzern, Sveitsi) oli sveitsiläinen muusikko, laulaja, säveltäjä ja kapellimestari. Hänen tunnetuimpia kappaleitaan ovat ”Konjunktur-Cha-Cha” ja erityisesti ”Kriminal-Tango” (1959).

Carola kiersi vuonna 1963 Euroopassa Hazy Osterwaldin yhtyeen kanssa.

## Lähteet
Oktonautit

***Oktonautit*** () on Chorionin ja Brown Bag Filmsin CBeebies-kanavalle tuottama brittiläis-irlantilainen lasten tietokoneanimaatiosarja. Sarjan ensimmäinen osa esitettiin Britanniassa 4. lokakuuta 2010, ja sarjaa on esitetty muun muassa Australiassa ABC3-, Ranskassa TF1-, Yhdysvalloissa Disney Channel- ja Suomessa Yle TV2 -kanavalla. Sarjassa seurataan eläinten miehittämän merenalaisen Oktopod-nimisen tutkimusaseman toimintaa ja seikkailuja. Sarjan hahmot on suunnitellut Meomi.

Oktonautit ovat merenalaisen tutkimusasema Oktopodin miehistöä, jonka komentajana toimii kapteeni Valkonen. Oktonautteja ovat Valkonen, Kwazii, Peso, Tessa, Shellington, Tumppi, Viivi ja Vihi, heidän lisäkseen Oktopodin miehistöön kuuluu joukko vesiläisiä, joiden johtajana on Tumppi. Oktonauttien vedenalaiset kulkupelit ovat nimeltään Gupeja, joita ovat Gup A, -B, -C, -D, -E, -F, -G, -H, -I, -K, -M, -O, -R, -S, -V, -X, -Y.

## Hahmot

## Suomenkieliset ääninäyttelijät

## Lähteet

## Aiheesta muualla
*Yle Areena - Oktonautit
Asiakasdialogi

**Asiakasdialogi** tarkoittaa kaksisuuntaista viestintää yrityksen ja asiakkaiden välillä. Molemminpuolinen tärkeiden tietojen jatkuva vaihtaminen lujittaa asiakassuhdetta ja edesauttaa asiakasviestinnän kustannusten kohdentamista. Nykyaikana yrityksen on avattava useita kanavia asiakasdialogia varten. Asiakas on saatava innostumaan kokemustensa jakamisesta ja kommunikointikanavat on luotava mahdollisimman yksinkertaisiksi ja käyttökelpoisiksi.
Parhaimmillaan asiakasdialogi tuo esille asioita, joita tehdään väärin tai se antaa tietoa, miten niitä voidaan tehdä paremmin. Se voi myös tuoda uusia ideoita tai tuotteiden uusia esittelytapoja. Asiakasdialogilla on mahdollista saavuttaa entistä syvempää asiakasuskollisuutta ja parantaa halukkuutta asioida yrityksen kanssa. Tutkimusten mukaan asiakkaiden tyytyväisyys lisääntyy dialogin kautta, ja tuote/palvelu saa lisäarvon onnistuneen asiakasdialogin kautta. Asiakastyytyväisyys ilmenee dialogissa, jolloin saatu palaute on ajanmukaisempaa kuin varsinaisissa asiakastyytyväisyysmittauksissa.
Asiakasdialogin on tapahduttava asiakkaan ehdoilla. Yrityksen on oltava aktiivinen, ja asiakasyhteydenottojen on oltava säännöllisiä. Näin yritys saa selville, kuinka asiakkaat kokevat palvelut, ja samalla voidaan kartoittaa uusia ja muuttuneita vaatimuksia.

## Lähteet
Multi-touch

**Multi-touch** on tietotekniikassa käytetty termi, jolla tarkoitetaan kosketukseen reagoivan pinnan (kosketuslevy tai kosketusnäyttö) kykyä tunnistaa useampi kuin yksi kosketuspiste.
Monipistetunnistusta käytetään usein edistyneisiin toimintoihin, kuten nipistys-zoomaukseen tai kahden sormen vieritykseen. 

## Ensimmäiset multi-touchia tukevat laitteet
*Mitsubishi DiamondTouch (2001)
*Microsoft PixelSense (2007)
*Elan eFinger
*Apple iPhone (tammikuu 2007)
*Meizu M8 (huhtikuu 2007)
*LG KM900 Arena (helmikuu 2009)
*HTC Hero (kesäkuu 2009)
*Motorola DEXT MB220 (syyskuu 2009)
*Motorola Milestone (marraskuu 2009)
*Motorola Droid (marraskuu 2009)
*Motorola BACKFLIP (tammikuu 2010)
*Google Nexus One (tammikuu 2010)
*HTC Legend (helmikuu 2010)
*HTC Desire (helmikuu 2010)
*Samsung Wave (helmikuu 2010)

## Historia

Multi-touch-teknologian katsotaan syntyneen vuonna 1982, kun Toronton yliopiston syöttölaitteiden tutkimusryhmä kehitti ensimmäisen  multi-touch-syöttölaittejärjestelmän. Järjestelmä käytti huurrelasipaneelia, jonka taakse oli asennettu kamera. Kun sormi tai useita sormia painettiin lasille, kamera havaitsi tapahtuman yhtenä tai useampana mustana pisteenä muuten valkoisella taustalla, mikä mahdollisti syötteen rekisteröinnin. Koska pisteen koko riippui paineesta (kuinka kovaa henkilö painoi sormeaan lasia vasten), järjestelmä oli myös kohtuullisen paineherkkä. Multi-touch-näyttöjen kehitykselle tärkeää oli vuosia aiemmin tapahtunut kapasitiivisen teknologian kehitys, jolloin monen kosketuksen rekisteröimiseen ei tarvittu enää kohtalaisen suurikokoista kameraa lasin takana, vaan tunnistus tapahtui kapasitanssin avulla

## Brändit

Apple on myynyt useita tuotteita, jotka hyödyntävät multi-touch-tekniikkaa (näkyvimmin iPhone ja iPad). Lisäksi Apple omistaa useita patentteja liittyen multi-touch-tekniikan täytäntöönpanoon käyttäjärajapinnoissa. Apple yritti lisäksi rekisteröidä "Multi-touch"-tavaramerkin Yhdysvalloissa. Yhdysvaltojen patentti- ja tavaramerkkitoimisto kuitenkin epäsi tavaramerkin, koska se piti termiä yleisenä.

## Lähteet

## Aiheesta muualla
Aina Oterdahl

**Aina Johanna Oterdahl** (20. maaliskuuta 1886 Helsinki – 11. helmikuuta 1968 Helsinki) oli suomalainen ruotsin kielellä kirjoittanut kirjailija. Hän käytti nimimerkkejä *Karr* ja *Petra*.

Oterdahlin vanhemmat olivat Axel Rudolf Oscar Nicolaus Oterdahl ja Elin Hildur Pauline Haglund.  

## Teoksia
* *Hennes kallelse : berättelse från våren 1918*. Fram, Vasa 1921
* *Vid branten*. Fram, Vasa 1923

## Lähteet
* 
* Ossian Mestertonin sukututkimussivut : Oterdahlin perhetiedot
Tor Weckström

**Tor Verner Weckström**, kirjailijanimi **Ulf Stenskär** (26. kesäkuuta 1919 Turku – 22. toukokuuta 1968 Helsinki) oli suomalainen toimittaja ja ruotsin kielellä kirjoittanut kirjailija.

Weckström pääsi ylioppilaaksi 1939 ja hän oli työssä Åbo Underrättelser-lehden toimituksessa vuodesta 1939 alkaen. Hän oli Den aboenska forskaren-aikakauslehden toimittajana ja vastaavana julkaisijana 1945–1949.

## Teoksia
Nimellä *Tor Weckström*:
* *Den rödgröna skorpionen* ; kirj. Jarl Bergbom, Ole Torvalds ja Tor Weckström. Söderström, Helsingfors 1950
* *Brusande eskapad : med motorbåt på Europas vattenvägar*. Lindqvists förlag, Stockholm 1956
* *Svenska teatern : Chiewitz' teaterhus*. Mercator, Helsingfors 1966
Nimellä *Ulf Stenskär*:
* *Sex seglade ut* : äventyrsroman. Förlaget Bro, Åbo 1947

## Lähteet
*
Saga Palmgren-Lindroos

**Saga Ingeborg Palmgren-Lindroos** (ent. *Lindroos-Palmgren*, ent. *Therman*, o.s. *Lindroos*; 9. marraskuuta 1910 Helsinki – 5. toukokuuta 1968 Pernaja) oli suomalainen ruotsin kielellä kirjoittanut kirjailija.

## Teoksia
Nimellä *Saga Palmgren-Lindroos*:
* *Hundliv*. Söderström, Helsingfors 1957
Nimellä *Saga Lindroos-Palmgren*:
* *Alma och Alex : en berättelse om två Berner-Sennen hundar*. Söderström, Helsingfors 1953
* *Resa med Alma*. Söderström, Helsingfors 1959
Nimellä *Saga Therman*:
* *Boken om harlekin Kate*. Söderström, Helsingfors 1935
* *Gorm great friend*. Söderström, Helsingfors 1936

## Lähteet
*
Seth Östling

**Jarl Seth Amatius Östling** (4. marraskuuta 1899 Maarianhamina – 2. marraskuuta 1967 Helsinki) oli suomalainen ruotsin kielellä kirjoittanut kirjailija.

## Teoksia
* *Frågor rörande ombord anställda*. Finlands redareföreningen, Helsingfors 1942
* *Då havet kallar* : romaani. Förlaget Bro, Åbo 1943

## Lähteet
*
Nicken Malmström

**Nicken Malmström** (19. helmikuuta 1897 Moskova – 26. heinäkuuta 1967 Helsinki) oli suomalainen ruotsin kielellä kirjoittanut kirjailija.

## Henkilöhistoria
Filosofian maisteri Malmström toimi äidinkielen opettajana Helsingissä 1934–1939 ja sienitieteilijänä Helsingin yliopiston kasvitieteen laitoksella 1949–1964. Malmströmin puoliso 1930–1947 oli kuvataiteilija Ann-Marie Häyrén-Malmström.

## Kirjallinen tuotanto
Malmström oli runoilijana 30-lukulainen pessimistinen modernisti, mutta julkaisi myös aforismeja ja novellikokoelman.

### Teoksia
* *I stoftet*, runokokoelma. Schildt, Helsingfors 1927
* *Med långhårigt huvud*. Söderström, Helsingfors 1929
* *Ur nattens hand*, runokokoelma. Söderström, Helsingfors 1935
* *Under solen*. Söderström, Helsingfors 1939
* *Vid skymningens fönsterpost*. Söderström, Helsingfors 1945
* *Mot morgonportar*, runokokoelma. Söderström, Helsingfors 1946
* *På gränsen*, novelleja. Söderström, Helsingfors 1950
* *Du som kommer*, runokokoelma. Söderström, Helsingfors 1951
* *Fågelvägen*, aforismeja. Söderström, Helsingfors 1953
* *Gryning och obelisk*, runokokoelma. Söderström, Helsingfors 1957
* *Jordstjärna*, runokokoelma. Söderström, Helsingfors 1962
* *Aldrig en strand : valda dikter 1927-39*, runovalikoima. Söderström, Helsingfors 1963

## Lähteet
* 

### Viitteet

## Aiheesta muualla
* Nicken Malmström. Kirjasampo.fi.
Noonio

**Noonio** eli **nonius** on monissa mittalaitteissa käytettävä lukematarkkuutta parantava asteikko. Esimerkiksi työntömitan varsinainen asteikko on tyypillisesti jaettu millimetreihin. 

Noonio on varsinaisen asteikon rinnalla oleva ja sen suhteen liikkuva 9 millimetrin pituinen asteikko, joka on jaettu 10 jako-osaan. Noonion nollakohta osoittaa täysien millimetrien määrän ja se noonion jakoviiva, joka sattuu täsmälleen samalle kohdalle jonkin pääasteikon viivan kanssa, osoittaa täysien millimetrien yli olevien kymmenesosien määrän.

Noonio on saanut nimensä portugalilaisen matemaatikon Pedro Nunesin (Petrus Nonius) mukaan, vaikka sen keksijänä pidetään ranskalaista Pierre Vernieriä. Joissakin kielissä, kuten englannissa, noonio onkin nimetty Vernierin mukaan.

## Lähteet
Bohemia

**Bohemia** voi tarkoittaa seuraavia:
* Böömin alue
* Bohemian Grove, alue Kaliforniassa
* Bohemian FC, jalkapalloseura
* Bohemia Interactive, videopeliyritys
* ”Bohemian Rhapsody”, Queenin kappale
* *[[Bohemian Rhapsody (elokuva)|Bohemian Rhapsody]]* on vuonna 2018 ensi-iltansa saava elämäkertaelokuva
* 371 Bohemia, päävyöhykkeen asteroidi.

## Katso myös
* Boheemi
O. Jones

**Ossian Fridolf Engblom** (2. helmikuuta 1897 Parainen – 9. heinäkuuta 1967 Parainen) oli suomalainen ruotsin kielellä kirjoittanut näytelmäkirjailija joka käytti nimimerkkiä **O. Jones**.

## Teoksia
Nimimerkillä *O. Jones*:
* *Mr Warrens betjänt* : komedi i 3 akter. Programförlaget, Pargas 1933
* *Spöket på hotell Continental* : komedi i 2 akter. K. Göranzon, Sköllersta 1937 

## Lähteet
*
Yle Sápmi

**Yle Sápmi** on Yleisradion saamenkielinen toimitus, joka sijaitsee Inarin kirkonkylässä. Sen toimittajia työskentelee kuitenkin myös Enontekiöllä ja Helsingissä. Kaiken kaikkiaan Yle Sápmille työskentelee noin 20 henkilöä. Yle Sápmin päällikköinä ovat toimineet Juhani Nousuniemi 1980–2012 (toimituksen esimies vuodesta 1980, aluepäällikkö vuodesta 1984), Pirita Näkkäläjärvi 2012–2017 ja Maiju Saijets 11. joulukuuta 2017 lähtien. 

## Sisältö
Yle Sápmi tuottaa sisältöjä kaikilla Suomessa puhuttavilla kolmella saamen kielellä internetiin, radioon ja televisioon. Joitain sisältöjä käännetään myös suomeksi. Radiossa Yle Sápmilla on oma radiokanava Yle Sámi Radio, joka lähettää ohjelmaa arkiaamuisin ja -iltapäivisin. Muutoin taajudella kuuluu Yle Radio Suomi. Televisiossa Yle Sápmilla ei ole omaa kanavaa, mutta sillä on oma valtakunnallinen uutislähetyksensä, Yle Ođđasat. Se lähetetään joka arkipäivä Yle TV1:llä. Lisäksi Yle Sápmi tuottaa sisältöä yhteispohjoismaalaiseen uutislähetykseen, Ođđasatiin, jota lähetetään niin ikään Yle TV1:ssä arkisin. Yle Sápmin tuottamat radio- ja tv-sisällöt löytyvät myös Yle Areenasta. 

## Historia
Lokakuusta 1947 lähtien Suomessa on lähetetty säännöllisesti saamenkielisiä radiouutisia. Aluksi ne lähetettiin Oulusta, mutta toimitus siirrettiin Rovaniemelle 1960-luvun alussa. Vuonna 1972 saamenkielinen toimitus muutti Inarin kirkonkylälle ja eriytyi Lapin maakuntatoimituksesta omaksi toimituksekseen. Enontekiölle perustettiin Kaaresuvantoon oma paikallistoimituksensa vuonna 1983. Marraskuussa 1991 saamenkielinen radio sai oman verkkonsa, ja vuodesta 1994 alkaen saamenkielisten palveluiden tuottaminen on kirjattu Yleisradion tehtäviin laissa. Yle Sápmin internetsivut avattiin vuonna 1997.

Ođđasat alkoi näkyä Suomessa vuonna 2002. Ylen oma saamenkielinen tv-uutislähetys Yle Ođđasat perustettiin vuonna 2013. Siinä käytetään juontokielenä kaikkia kolmea Suomessa puhuttavaa saamen kieltä. Yle Sápmin kolmella saamen kielellä tuottama saamenkielinen Elävä arkisto, Ealli arkiiva, avattiin saamelaisten kansallispäivänä 2017.

## Tunnustukset
Vuonna 2013 Yle Sápmi palkittiin Saamen kielineuvoston *Vuoden kieliteko 2013* ja koltansaamelaisten kulttuuriyhdistyksen Saa'mi Nue'ttin *Vuoden koltta 2013* -palkinnoilla.

## Aiheesta muualla
* Yle Sápmin virallinen sivusto

## Lähteet
Twister

**Twister** tarkoittaa seuraavia asioita:

* Twister, peli
* Twister, jäätelö
* *[[Twister (vuoden 1989 elokuva)|Twister]]*, yhdysvaltalainen elokuva vuodelta 1989
* *[[Twister (vuoden 1996 elokuva)|Twister]]*, yhdysvaltalainen elokuva vuodelta 1996.
Greta von Frenckell-Thesleff

**Greta von Frenckell-Thesleff**, oik. nimi *Margareta Lovisa Thesleff* (2. heinäkuuta 1881 Pernaja – 28. joulukuuta 1967) oli suomalainen kirjallisuudentutkija ja ruotsin kielellä kirjoittanut kirjailija.

Greta von Frenckell-Thesleffin vanhemmat olivat luutnantti Carl Theodor von Frenckell ja Fanny Lovisa Ehrnrooth. Hän kuului von Frenckell -aatelissukuun ja oli vuorineuvos Rafael von Frenckellin sekä poliitikko Erik von Frenckellin sisko. Greta von Frenckell oli naimisissa vuodesta 1903 filosofian tohtori ja diplomaatti Rolf Thesleffin kanssa.

Greta von Frenckell-Thesleffi pääsi ylioppilaaksi 1899 (Privata svenska flickskolan i Helsingfors) ja valmistui filosofian kandidaatiksi ja maisteriksi 1910. Hänestä tuli filosofian kunniatohtori 1964.

## Teoksia
Nimellä *Greta von Frenckell-Thesleff*:
* *[[Minna Canth]] och "Det unga Finland"*. Schildt, Helsingfors 1942, 2. omarbetade uppl. 1943
* *Minna Canth : ett hundraårsminne*. 2. omarbetade uppl. Schildt, Helsingfors 1943
* *Minna Canth* ; suomentanut Tyyni Tuulio. Otava 1944, 2. kuvitukseltaan uusittu painos 1994
* *"Den italienska Sappho" : [[Caspara Stampa]] och hennes kärlekssånger*. Schildt, Helsingfors 1955
* *Ett liv i halvhundrade dikter*. Helsingfors 1962
* *Gyllene år i det svunna Italien : ur en diplomatfrus minnen*. Söderström, Helsingfors 1963
* Karl A. Tavaststjerna  *Brev till Diana ([[Aline Borgström]])*, utg. och kommenterade av Greta von Frenckell-Thesleff. Skrifter utgivna av Svenska litteratursällskapet i Finland 417. Helsingfors 1966, http://www.sls.fi/sv/utgivning/brev-till-diana
Nimellä *Greta Thesleff*:
* *Älskade kvinna : "Den italienska Sappho"*. Wahlström & Widstrand, Stockholm 1956

## Lähteet
Barbie: Joutsenlampi

**Barbie: Joutsenlampi** on vuonna 2003 valmistunut Barbie-elokuva, joka jatkaa Barbie-elokuvasarjaa. Elokuva on toteutettu tietokoneanimaatiolla, kuten  ja Barbie Tähkäpää. Elokuvassa on Pjotr Tšaikovskin musiikkia ja balettikohtauksia kuten Pähkinänsärkijässä. Elokuva perustuu klassiseen balettiin Joutsenlampi. 

## Juoni
Esinäytöksessä Shelly on Barbien pitämällä leirillä eikä saa unta. Barbie huomaa sen ja menee Shellyn seuraksi katselemaan tähtiä. Barbie alkaa kertoa tarinaa tytöstä, joka muuttui joutseneksi. Elokuvassa siirrytään oikeasta maailmasta Barbien satuun. 

Pienessä kylässä elää tyttö nimeltä Odette. Hän on kylän leipurin tytär ja auttaa usein leipomisessa. Kerran kun Odetten isä on poissa, ilmestyy kaupunkiin yksisarvinen, jonka asukkaat aikovat tappaa. Odette lähtee seuraamaan yksisarvista, joka menee sisään aukaisemaansa salaiseen käytävään. Odette kerkeää parahiksi ennen kuin sisäänkäynti menee umpeen. Odette huomaa olevansa taikametsässä, jossa eläimet osaavat puhua. Hän onnistuu vanhassa kivessä olevalla taikakiteellä vapauttamaan yksisarvisen, Lilan, joka oli juuttuneena pensaikkoon. Pian Odette tapaa metsän Keijukaiskuningattaren, joka kertoo ilkeästä serkustaan Rothbartista, joka haluaa koko metsän itselleen. Pian Odette ja Lila törmäävätkin Rothbartiin, joka muuttaa Odetten joutseneksi. Keijukaiskuningatar onnistuu murtamaan taian, mutta vain yön osalta. Sen jälkeen Odette on siis päivisin joutsen ja öisin ihminen.

## Aiheesta muualla
*
Mirkka Metsola

**Mirkka Metsola** (s. 21. helmikuuta 1981) on suomalainen vaatesuunnittelija. Artenomiksi valmistunut Metsola työskenteli opintojensa ohella alansa huippunimien parissa ja perusti omaa nimeään kantavan vaatemerkin *Mirkka Metsola* vuonna 2009. Metsolan design ammentaa alakulttuureista, musiikista, sarjakuvista, valokuvataiteesta ja elokuvista.

Metsola oli mukana *[[Muodin huipulle]]* -ohjelmassa.

## Lähteet

## Aiheesta muualla
*Mirkka Metsolan kotisivut 
*Fem. Boutique & Collective -blogi
Mizuto Hirota

**Mizuto Hirota** (, s. 4. toukokuuta 1981) on japanilainen vapaaottelija. Hän piti hallussaan World Victory Roadin Sengoku kevyensarjan titteliä vuodesta 2009 aina 2010 saakka. Sitä ennen Hirota voitti Cage Forcen kevyensarjan mestaruuden vuonna 2008. 31. joulukuuta 2009 Hirota kärsi vakavan loukkaantumisen Dynamite!! 2009 ottelussa Shinya Aokia vastaan. Hirota ei suostunut luovuttamaan jäätyään käsilukkoon, jonka jälkeen Aoki katkaisi Hirotan käden. Hän oli yli vuoden poissa kehästä, kunnes palasi 26. elokuuta 2011 ottelemaan Deep-organisaation mestaruudesta kevyessäsarjassa. Hirota voitti myös ottelun Katsunori Kikunoa vastaan tuomariäänin.

## Lähteet